Cornwallisøya
Store norske leksikon,Geografi,Verdens geografi,Nord- og Mellom-Amerika,Canadas geografi
Cornwallisøya er en arktisk øy i Canada, i territoriet Nunavut. Den er en av Dronning Elizabeth-øyene mellom Bathurstøya og Devonøya.
Arealet er på 6995 kvadratkilometer. Bortsett fra noen mer enn 400 meter høye klipper langs østkysten er øya nokså flat. På sørsiden ligger inuittsamfunnet Resolute (inuittisk: Qausuittuq), med 229 innbyggere (2006). Cornwallis er et viktig trafikknutepunkt i nord og har flyplass.Øya ble oppdaget av William Parry i 1819 og er navngitt etter admiral sir William Cornwallis (1744–1819). Les mer i Store norske leksikon Canadas historie Canadas geografi den nordamerikanske urbefolkningen